Januar på Pluto

Godt nytt år til store og små på Pluto! Vi håper alle har hatt en fin jul, og ser fram til å møte hele gjengen igjen snart! Desember var naturlig nok preget av jul. Vi hadde ”Musevisa” som hovedtema, og sang oss gjennom hele måneden. Vi hadde adventssamling hver dag, og talte oss nedover til jul. Nissen ”Nisseliten” hadde med seg brev i postvesken sin hvor det stod navnet til et av barna som fikk dagens hjerte i adventskalenderen vår. Det var veldig spennende å se hvilket navn som stod i dagens brev, og barna fikk for alvor oppleve det å vente på tur. Hele musefamilien kom også fram hver dag, både som fortelling og sang. Det var en måned dominert av sang, og det var mange nye begrep som ble lært!

Nå er den røde julesamlingsboksen ryddet bort, og vi er klar for hverdagen igjen. Vi fortsetter med temaet fra november – eventyr. Da kom vi ikke lenger enn eventyret om Bukkene Bruse fordi dette var såpass fengende for barna. Nå prøver vi å komme oss videre med blant annet Gullhår og de tre bjørnene, Skinnvotten og Geitekillingen som kunne telle til 10. Dersom et av eventyrene fenger ekstra mye, blir vi værende på det eventyret og bruker det i alle aktiviteter. Vi vil heller følge barnas spor enn å på forhånd bestemme hvilket eventyr vi skal ha ekstra fokus på. Men eventyr generelt kommer til å være synlig både på turdagene, i leken, formingsaktiviteter og til og med i bakingen.

Januar er alltid en spennende måned værmessig, så vi tar turer og uteaktiviteter litt etter vær og vind. Dersom det plutselig skulle komme snø, legger vi selvfølgelig bort alle planer og utnytter oss av dette. Ta gjerne en ekstra titt i kleskassene på badet og sjekk at det er nok ekstra skift. Det kan fort komme noen våte dager, og Plutobarna har en tendens til å oppsøke sølepytter..

Nyttårshilsen fra Marianne, Barbro og Julie

**Januar på Pluto**

|  |  |  |  |  |
| --- | --- | --- | --- | --- |
| **Mandag** | **Tirsdag** | **Onsdag** | **Torsdag** | **Fredag** |
|  | 31.  Nyttårsaften | 1.  **1. nyttårddag** | 2.  **Planleggings-dag**  **Barnehagen er stengt** | 3.  Grupper  Varm lunch |
| 6.  Turdag | 7.  Ute/ innelek med Neptun | 8.  Eventyrsamling | 9.  gupper/  baking | 10.  Grupper  Varm lunch |
| 15.  Turdag | 14.  Ute/ innelek med Neptun | 15.  Eventyrsamling | 16.  gupper/  baking | 17.  Grupper  Varm lunch |
| 22.  Turdag | 21.  Ute/ innelek med Neptun | 22.  Eventyrsamling | 23.  gupper/  baking | 24.  Grupper  Varm lunch |
| 27.  Turdag | 28.  Ute/ innelek med Neptun | 29.  Eventyrsamling | 30.  gupper/  baking | 31.  Grupper  Varm lunch |